《题李国博东园》
宋代·何异

东园吟思玉蟾清，园客开门古意生。
冰砚云灯深洞宇，春花秋意旧宫城。
人藏密树寻声见，鹭下寒池照影惊。
三十分司泉石主，马蹄尘外得闻名。

作者简介：宋抚州崇仁人，字同叔，号月湖。高宗绍兴二十四年进士。孝宗朝以知萍乡县政绩迁国子监主簿，旋迁监察御史、右正言。疏谏光宗朝太上皇，语颇峻直，出湖南转运判官，还权礼部侍郎。以忤韩侂胄，被劾奉祠。起知夔州兼本路安抚使，立循环通济仓以济民。嘉定初召为刑部侍郎，寻权工部尚书，出知泉州。卒年八十一。有诗名。有《月湖诗集》、《宋中兴三公年表》。